{"word_count": 589, "character_count": 3708}
Dernière mise à jour : 25 octobre 2011La Grand Bible des Noelz, Tant vieux que nouveaux. Composez de plusieurs Autheurs, tant du present que du passé, lesquelz on chante vulgairement au temps de l’advenement du jour que nostre Seigneur Jesus Christ fut né de la Vierge Marie, Lyon, Benoist Rigaud, 1550, f. 94 v°- 96 v°.Cet ouvrage est consultable sur Gallica."Deploration de la mort de Jesus Christ, qui se chante sur le chant, Laissez la verde couleur".    Cessez de plus implorer                  1 La muse Caliopee Et vous autres de plorer Le desastre de Pompee (bis) Cessez de plus nous chanter           5 Le triste chant de Medee, Plustost venez lamenter La mort du Roy de Judee. (bis) Grande troupe de Syon Devant Jesus est allee                         10 Monstrant par affection Combien estoit desolee (bis) Ne plorez point mon enfant, Disoit Christ à la Judee, Ains plustost vostre tort faict            15 Gens en peché desbordee (bis) Avant le Soleil qui court Sur vostre cité famee Cent fois ayt faict son discourt Vous la verrez enfumee (bis)             20 Sa mere au triste rapport S’en est fort desconfortee De son fils mourir à tort Droict à luy s’est presentee. (bis) Helas mon fils precieux,                   25 Disoit la vierge estimee, Plus ne verrez de voz yeux Vostre mere tant aymee. (bis) Helas mon trescher enfant Le regret de ma pensee                        30 Comme d’un glaive trenchant Son ame fut transpercee. (bis) Mais le Christ dist : voyla Jean D’une voix assez amere Vous tiendrez pour vostre enfant        35 Luy vous tiendra pour sa mere.   (bis) Le clair Soleil qui tout voit Mettoit fin à la journee Pardonner à Dieu prioit A ceste gent obstinee. (bis)                    40 Disant saincte deité Puis qu’ainsi la destinee Remetz en ta saincteté L’ame à toy par toy donnee. (bis) O Seigneur doux et humain,             45 O ma lyesse asseuree, Reçoy mon ame en ta main De ce mien corps respiree (bis) Eussiez par millions La terre et les mers tremblees              50 Pour lors vens et tourbillons Obscurcir les nuees. (bis) Si claire lumiere des cieux Avec sa face doree Vous eussiez veu de voz yeux                55 Bruyne decoloree. (bis) De Dyane la blancheur De clairté abandonnee Sa belle pasle couleur En obscurité tournee. (bis)                    60 En tous lieux et toutes pars Les Estoilles attelees Parmy l’air et ciel espars A vray dire este troublees. (bis) Le puissant et fort Athlas                   65 Par dessous la mer salee Se trouvoit rompu et las De voir la Sphere esbranlee. (bis) Voyant les cieux alterer Denys dict à l’assemblee,                       70 Peut le seul Dieu endurer Ou machine est troublee. (bis) Magdaleine survint à l’heure Ainsi comme une insensee, Baisoit la croix du Seigneur                  75 De maintes pleurs arrousee. (bis) Mais sur tous les piteux crys De Marie Salomee De grande douleur espris Sous la croix cheute pasmee. (bis)        80 Nichodeme le despendit, Personne ja trespassee Qui dans le bras le rendit De sa mere passionnee. (bis) Plorant fort amerement                          85 Aupres la croix s’est couchee, De sa main tout doucement Ses playes luy à touchee. (bis) O nouvelle cruauté De voir en dueil si baignee                      90 Ceste dame de bonté Son fils mort accompagnee. (bis) Or sus sus il est grand temps, O Chrestienté assemblee Par vous soit en triste chant                   95 La passion celebree.Pour citer cet article : SICARD Claire, « Sur l'air et le rythme de "Laissez la verde couleur", un "Noel" publié par Benoist Rigaud, Lyon, 1550 », Démêler Mellin de Saint-Gelais, Carnet de recherche Hypothèses, 25 octobre 2011 [En ligne] http://demelermellin.hypotheses.org/41.